Diari Oficial de la Generalitat Valenciana


Sumari del DOGV 9541, del 24-02-2023 (2023/1868)

Extracte de la Resolució de 13 de febrer de 2023, del vicerector d'Internacionalització i Multilingüisme de la Universitat de València, per la qual s'aprova la convocatòria del programa de mobilitat «Erasmus Màster» de la Universitat de València per al curs acadèmic 2023-2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9541

Data del DOGV
:   24-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1868


Data del document
:   13-02-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * ajuda pública

Extracte de la Resolució de 13 de febrer de 2023, del vicerector d'Internacionalització i Multilingüisme de la Universitat de València, per la qual s'aprova la convocatòria del programa de mobilitat «Erasmus Màster» de la Universitat de València per al curs acadèmic 2023-2024. [2023/1868]  
BDNS (identif.): 677452.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/677452).   
  
Primer. Beneficiaris  
Podran ser beneficiaris de les places de mobilitat d'aquesta convocatòria els estudiants de la UV que complisquen els següents requisits:  
a) Tindre la nacionalitat d'un dels estats participants en el programa «Erasmus +» o de tercers països, sempre que s'acredite en aquest últim cas estar en possessió d'un permís vàlid per a residir a Espanya durant el període de realització de l'estada.  
b) Estar matriculat en alguns dels màsters oficials de la Universitat de València que figuren en l'annex II de la present convocatòria, tant en el moment de realitzar la sol·licitud com durant el període d'estada Erasmus.  
c) No haver gaudit prèviament d'una estada Erasmus que, sumada amb la mobilitat que se sol·licita, supere els dotze mesos en el mateix cicle d'estudis màster.  
d) No haver obtingut una beca europea per a un màster Erasmus Mundus.  
e) Acreditar el coneixement d'idioma d'acord amb el que estableix en el punt 3, Requisit lingüístic, de la present convocatòria.  
f) A banda dels requisits generals, els sol·licitants hauran de complir els requisits específics establits per la universitat de destinació, per a cada plaça, en el moment de realitzar la sol·licitud.  
  
Segon. Objecte  
Beques Erasmus Màster de la Universitat de València per al curs acadèmic 2023-2024.  
  
Tercer. Bases reguladores  
Es contenen en l'annex I de la convocatòria i es publiquen en la pàgina web del Servei de Relacions Internacionals i Cooperació de la Universitat de València (https://ir.uv.es/2Ep29PX).  
  
Quart. Quantia  
La quantia de la beca serà de 210, 260 o 310 euros mensuals, depenent del país on es realitze l'estada. Es finançara un màxim de cinc mesos. Les ajudes es concediran en la quantia prevista als estudiants que complisquen els requisits exigits fins a esgotar l'import total fixat en la convocatòria. Les beques es finançaran amb els fons que reba la Universitat de València per a aquesta acció de mobilitat per part de la Unió Europea.   
  
Cinqué. Termini de presentació de sol·licituds  
El primer termini, per a estades de primer semestre del curs 2023-2024, comprendrà des de l'endemà de la data de publicació de la convocatòria en el Diari Oficial de la Generalitat Valenciana fins al dia 10 de març de 2023.  
El segon termini, per a estades de segon semestre del curs 2023-2024, comprendrà del 4 de setembre al 5 d'octubre de 2023.  
  
Sisé. Altres dades  
Els beneficiaris hauran d'acceptar formalment la destinació adjudicada a través del procediment Beca Erasmus Màster, accessible a través d'ENTREU (Entorn de Tramitació Electrònica de la Universitat de València) en l'adreça electrònica http://entreu.uv.es.  
  
València, 13 de febrer de 2023.- El vicerector d'Internacionalització i Multilingüisme (p. d. DOGV 30.05.2022): Carlos Cecilio Padilla Carmona.